Seguntes puntos de vista actuals a expresión latín vulgar ye entivocata, porque o latín yera una luenga viva y charrata como totas as luengas, en evolución contina, frent a lo que clamamos simplement "latín" o que yera a luenga standard que feban servir en a escritura. Allora, o "latín vulgar" se refiere a o latín en a suya forma viva, charrato por a chent en l'Imperio Román. Ta par d'o sieglo VII a luenga que se charraba ya no yera o "latín", yeran conchuntos de parlas locals que dimpués dareban orichen a las actuals luengas romances. En un proceso iniciato en o sieglo II y culminato en o sieglo IX, desapareixe o latín y apareixen as luengas romances.